הוועדה המשותפת לתקציב הקשר עם הציבור, כנסת 16, פרוטוקול מספר 1, 2003-07-30 11:30

יולי יואל אדלשטיין: אני פותח את הישיבה הראשונה של ועדת המשנה לנושא דף קשר עם הבוחר.

יולי יואל אדלשטיין: אני מקווה, שבהמשך גם שאר החברים, שהוזמנו להיות חברים בוועדה, ישתתפו איתנו באופן פעיל.

יולי יואל אדלשטיין: אני מודה לכל הצוות הנכבד שנמצא איתנו וילווה אותנו בדיונים: אנשי היעוץ המשפטי, אנשי החשבות וכל שאר האנשים מתוך מנגנון הכנסת.

יולי יואל אדלשטיין: הייתי מציע שקודם נגדיר לעצמנו, ואני פונה יותר לחבר-הכנסת טיבי ולעצמי, ואולי באמצעות הפרוטוקול בהמשך לשאר החברים, ונתייחס למנדט הוועדה שלנו.

יולי יואל אדלשטיין: תכף נשמע את ההבהרות מהיועצת המשפטית, עורכת-הדין אנה שניידר, ומהחשב, לגבי העובדות והסמכויות שלנו.

יולי יואל אדלשטיין: הייתי מציע שנקח כמנדט את דברי יושב-ראש הכנסת באותה ישיבה של ועדת הכנסת כשמונתה הוועדה.

יולי יואל אדלשטיין: הוא אמר את הדברים בצורה עממית, אבל בעיניי מאד נכונה: המשימה שלנו היא לסיים את ה'איסראבלוף' בכל הקשור לקשר עם הבוחר.

יולי יואל אדלשטיין: איננו יושבים כאן על מנת למחוק כמה פריטים מהרשימה בעקבות דברים שקרו עם כמה מהעמיתים שלנו.

יולי יואל אדלשטיין: יכול להיות שנעשה זאת, אבל בשביל זה לא הייתי מטריח את עצמי או את חברי הוועדה הנכבדים ובודאי לא את כל האנשים העסוקים שיושבים כאן.

יולי יואל אדלשטיין: נעבור באיזה שהוא שלב גם על הרשימה ונחליט מה כן ומה לא ונעשה כמה מחיקות.

יולי יואל אדלשטיין: אני חושב שיש לא מעט דברים שיכולים לשים להם קץ.

יולי יואל אדלשטיין: יש לא מעט תופעות של להשיג משהו באמצעות משהו אחר שמחייבות ההוראות הקיימות של דף קשר עם הבוחר.

יולי יואל אדלשטיין: אני בטוח, שתוך כמה ישיבות נוכל להציע את ההמלצות שלנו בוועדת הכנסת.

יולי יואל אדלשטיין: אני מציע, שנתחיל בדברי היועצת המשפטית, ואם יהיו כבר בהתחלה כמה שאלות הבהרה הן תהיינה אחרי דבריה.

יולי יואל אדלשטיין: גם חשב הכנסת יעמיד אתכם ואת כולנו על מכנה משותף של מה קורה כרגע עם דף קשר לבוחר לגבי הדברים הקיימים.

אנה שניידר: למעשה, המצב המשפטי מתחלק לשתי תקופות: התקופה שעד תחילת הכנסת ה-16, והתקופה מתחילת הכנסת ה-16 ואילך.

אנה שניידר: לגבי התקופה שעד תחילת הכנסת ה-16, היה בתוקף חוק שכר חברי-הכנסת, התש"ט-1949, שבו נקבע, בין היתר, בסעיף 5, ש"וועדת הכנסת רשאית לקבוע הענקות ותשלומים, כמפורט להלן, שישולמו לחברי-הכנסת או בשבילם, להורות הוראות בקשר עם הענקות ותשלומים אלה:...".

אנה שניידר: הסעיף המרכזי היה: "(1) הענקות שישולמו ליושב-ראש הכנסת,לראש האופוזיציה, לסגני יושב-ראש הכנסת, ליושבי-ראש ועדות ולשאר חברי-הכנסת - לכיסוי הוצאותיהם המיוחדות לרגל תפקידיהם;".

אנה שניידר: זו ההוראה המרכזי שמכוחה התקבלו כל ההחלטות בוועדת הכנסת ששייכות להוצאות שמיועדות לכסות את ההוצאות שיש לחברי-כנסת במילוי תפקידם.

אנה שניידר: במשך השנים ועדת הכנסת קיבלה כל מיני החלטות, וההחלטות האלה, על-פי החוק כפי שהיה קיים, אפילו לא היו טעונות פרסום ברשומות.

אנה שניידר: זו היתה מעין תורת הנסתר.

אנה שניידר: בשלב מסויים, תוקן חוק שכר חברי-הכנסת, ונכנסה הוראה שקבעה שיש צורך לפרסם ברשומות את כל החלטות ועדת הכנסת.

אנה שניידר: ואז, מה שעשינו הוא שריכזנו את כל ההחלטות, שהתקבלו בשעתו על-ידי ועדת הכנסת, להחלטה אחת כוללת שהיא: החלטת שכר חברי-הכנסת (הענקות ותשלומים), התשס"א-2001.

אנה שניידר: ארבל אסטרחן מזכירה לי כאן, שבמהלך השנים היו גם ועדות שונות כמו ועדת רוזן-צבי וועדת גל-נור שהתייחסו לנושא הענקות לחברי-כנסת.

אנה שניידר: ועדות אלה התייחסו תוך התחשבות בכך שבשלב מסויים נאסר על חברי-כנסת לעסוק בעיסוק נוסף, שכרם הועלה והחליטו גם שעל מנת שיוכלו לקיים את תפקידם כיאות היתה הכרה שיש צורך לאשר להם תשלומים שונים.

אנה שניידר: אנו ריכזנו את כל ההחלטות האלה, למעט החלטה לגבי עוזרים פרלמנטרים שעל זה נדבר בנפרד, בהחלטת שכר חברי-הכנסת (הענקות ותשלומים), התשס"א-2001.

אנה שניידר: בהחלטה הזאת יש את פרק ה' שמתייחס לנושא קשר עם הציבור.

אנה שניידר: דרך אגב, גם כשהחוק השתנה מהכנסת ה-16 ואילך, ההחלטות האלה ממשיכות להיות קיימות עד שהן ישונו ע"י הוועדה הציבורית שצריכה לקום על-פי החוק החדש, אבל על זה תכף נדבר.

אנה שניידר: בפרק ה' יש החלטות שמתייחסות לקשר עם הציבור, ונקבע שחבר-כנסת זכאי לתקציב שנתי בסך כ-65 אלף שקל לכיסוי הוצאות שהוצאו לשם שמירה על הקשר עם הציבור.

אנה שניידר: נאמר במפורש, בסעיף 27(ה), ש"לעניין זה יראו הוצאה הכלולה ברשימה שיפרסם חשב הכנסת מעת לעת כהוצאה שהוצאה לשם שמירה על קשר עם הציבור".

אנה שניידר: גם כאן הרשימה הזאת, שהחשב יפרט לאחר מכן, היא תולדה של החלטות פרטניות שהיו במהלך השנים בוועדת הכנסת.

אנה שניידר: יש גם הוראות שמתייחסות לשכירת לשכה פרלמנטרית ולרכישת ציוד במסגרת הלשכה הפרלמנטרית.

אנה שניידר: לעניות דעתי, למעשה, סמכות הוועדה הזאת לפרש את ההחלטות הקיימות.

אנה שניידר: אין כאן סמכות להוסיף על התקציב או להוסיף ההטבות, כי, כפי שאמרתי, החל מהכנסת ה-16 השתנה החוק; בוטל חוק שכר חברי-הכנסת והוּסף פרק ט' לחוק הכנסת שבו נאמר שתוקם ועדה ציבורית שיופקדו בידיה סמכויות להמליץ לוועדת הכנסת לגבי שכר ותשלומים אחרים לחברי-הכנסת.

אנה שניידר: "תשלומים אחרים" מוגדרים כ"הענקות, טובות הנאה, שירותים ותשלומים אחרים כמפורט בסעיף 55(א)(2) המשולמים או הניתנים לחבר-הכנסת בתקופת כהונתו".

אנה שניידר: בסעיף 55(א)(2) נאמר: "במסגרת סמכויותיה של הוועדה הציבורית רשאית הוועדה הציבורית להמליץ כי ישולמו לחברי-הכנסת תשלומים אחרים, כמפורט להלן, בהתחשב בתפקידם, במקום מגוריהם, או בכל גורם אחר שתקבע הוועדה הציבורית: (א) כיסוי הוצאות נסיעה, החזקת רכב, כלכלה, לינה והוצאות מיוחדות הכרוכות במילוי תפקידם, בהתאם לאופי התפקיד; (ב) תשלומים לקרן השתלמות ולקופת גמל".

אנה שניידר: כלומר, מעתה ואילך הוועדה היא זאת שצריכה להמליץ לוועדת הכנסת - אני מפרשת - על כל שינוי או הוספה של דברים.

אנה שניידר: לגבי מה שקיים היום, אם ועדת המשנה חושבת שיש מקום לגרוע, אינני סבורה שבשביל זה צריך ללכת לוועדה הציבורית כי פה אנו מדברים על פרשנות של ההחלטות הקיימות.

אנה שניידר: אם אתם תחליטו שאתם סבורים שגם פרשנות וגם הפחתה של כל מיני מרכיבים, אתם חושבים שעדיף יהיה שזה יהיה בוועדה הציבורית, אני לא אגיד שזה לא-חוקי.

אנה שניידר: כלומר, זאת תהיה החלטה שלכם.

אנה שניידר: אבל, אני כרגע חושבת שאם מדובר על פרשנות של החלטה קיימת, לצורך זה לא צריכים ללכת לוועדה הציבורית.

יולי יואל אדלשטיין: מכיון שאני מקווה שיהיו כאן

יולי יואל אדלשטיין: מספר דיונים, וכפי שאמרתי לא נעסוק רק באיזו שהיא מלאכה טכנית, סביר להניח שיועלו כאן רעיונות.

יולי יואל אדלשטיין: האם למיטב שיפוטךְ המשפטי יש איזה שהוא פסול שאנו נעביר את ההמלצות, את הפרוטוקולים, לוועדה ציבורית, והם ישתמשו בהם או לא?

אנה שניידר: ממש לא.

אנה שניידר: אני חושבת שזה אפילו רצוי.

יולי יואל אדלשטיין: אין שום בעיה.

יולי יואל אדלשטיין: האם אינךְ רואה איזה שהוא ניגוד בהצעה, למשל, שלאחר כמה דיונים ניפגש עם חברי הוועדה הציבורית ונזמין אותם לאיזו שהיא ישיבה משותפת?

אנה שניידר: אינני רואה שום ניגוד.

יולי יואל אדלשטיין: כלומר, אין שום בעיה.

אנה שניידר: ברגע שהוועדה תתחיל לפעול- - - היו"ר יולי אדלשטיין: היא כבר מונתה.

אנה שניידר: היא אושרה ע"י המליאה.

אנה שניידר: זאת ועדת פרופסור גרונאו.

אנה שניידר: היא כבר מונתה.

אנה שניידר: ברגע שהיא תתחיל לפעול, אני חושבת שאפילו רצוי יהיה שהוועדה תיפגש עם ועדת המשנה.

יולי יואל אדלשטיין: שאלה אחרונה ונעבור לדברי החשב - אשתמש בדוגמה אחת, ותגידי לי האם זה עונה על ההגדרה של לא להיות כאן.

יולי יואל אדלשטיין: זו דוגמה מאתמול או משלשום בדיונים של ועדת הכנסת שחשבתי עליה, כשהצבענו כאן על הקמת הוועדה הציבורית.

יולי יואל אדלשטיין: בין הנושאים שהועברו לשם הוזכרה, למשל, הצעה של חבר-הכנסת יהלום לגבי שימוש בתקציב ללשכה פרלמנטרית.

יולי יואל אדלשטיין: הצעתו היא ש50% יוחזר לקופת המדינה ו-50% - לשימוש בהתאם.

יולי יואל אדלשטיין: זה מסוג הדברים שצריכים להיות בוועדה הציבורית.

אנה שניידר: לדעתי, כן.

יולי יואל אדלשטיין: לדעתךְ, כן.

יולי יואל אדלשטיין: אם כן, הייתי מציע שלא נימנע מנגיעה בנושאים האלה ודיון בהם תוך הבהרה של היועצת המשפטית שאנו יכולים כאן במכסימום לקבל המלצות, לקבל סיכומים, ולהעבירם לדיון בוועדה הציבורית.

אנה שניידר: בסופו של דבר, גם הוועדה הציבורית היא ממליצה למליאת הוועדה.

יולי יואל אדלשטיין: אם אני מבין את דברייך, ראוי יהיה שההמלצות, שיגיעו לוועדת הכנסת, יהיו לא שלנו ישירות אלא של הוועדה הציבורית שתסכים או לא תסכים להמלצות שלנו.

יולי יואל אדלשטיין: תודה.

יולי יואל אדלשטיין: אבי לוי, חשב הכנסת, בבקשה.

אבי לוי: למעשה, הבסיס לכל נושא הקשר עם הציבור הוא בהגדרה, שהוקראה קודם, שמטרתה שמירת קשר עם הציבור.

אבי לוי: הפרשנות לכך קיבלה מדי פעם את ההבהרות, ועסקה בכך ועדת הכנסת בעצמה.

אבי לוי: עסקו בכך ועדות ציבוריות, והאחרונה בהן היתה ועדת גל-נור, וכמובן גם מנגנון הכנסת, שכן זו חקיקה כשעל-פי אותה הגדרה חשב הכנסת היה צריך, כאשר מונחת לפניו איזו שהיא דרישה או בקשה, לבחון האם זה תואם את ההגדרה הזאת שהוגדרה.

אבי לוי: כמובן שעם השנים זה הלך והתרחב.

אבי לוי: כאשר נאמר "שמירת קשר עם הציבור", בהתחלה התייחסו בעיקר לאמצעים של ממש - של ליצור קשר עם הציבור, דהיינו טלפונים ובאמצעים אחרים - אבל עם הזמן זה קיבל הרחבה, במיוחד כאשר זה גם שולב עם הנושא של משרד של חבר-הכנסת לצורך אותה מטרה של יצירת קשר עם הציבור.

אבי לוי: בדרך-כלל, זה התחלק לשני תחומים: ציוד ואמצעים פיזיים אחרים, ושירותים כגון יועצים או העסקת עובדים באמצעות חברות כוח-אדם, שאלה שירותים שנעזר בהם חבר-הכנסת.

אבי לוי: אני, כמובן, צריך לומר שהיו גם פניות ובקשות של חברי-כנסת שלא נענו ונדחו, מכיון שזה לא היה קשור למטרה הזאת.

אבי לוי: הרשימה האחרונה שפורסמה היא רשימה שאמורה לצלם מציאות מסויימת ולהגיד לחברי-הכנסת איזה שימוש נעשה, כדי שחברי-הכנסת שלא העלו זאת בדעתם יידעו מה המטרה.

אבי לוי: היה גם, כמובן, היבט אחר מעבר לפריטים שברשימה הזאת: מה עושים בציוד בתום כהונה?

אנה שניידר: לדעתי, גם זה בסמכות הוועדה הזאת.

אבי לוי: גם לגבי זה היו מספר החלטות.

אבי לוי: ב-1996 נקבע, למשל, שהציוד הזה יירשם כרכוש הכנסת, ומכאן גם חובת חבר-הכנסת להחזירו.

אבי לוי: ב-1998 בוטלה ההחלטה הזאת, ונאמר שזה לא יירשם כרכוש הכנסת.

אבי לוי: ב-1999 חזרה ועדת הכנסת והחליטה שזה כן יירשם כרכוש הכנסת וגם קבעה מה עושים.

אבי לוי: נאמר שהוא צריך להחזיר את זה, והיא איפשרה לחבר-הכנסת גם לבחור באופציה של תרומת הציוד הזה או לרכוש אותו בערכו המופחת על-פי כללי מס-הכנסה.

אבי לוי: במאמר מוסגר - זה בניגוד לנאמר לאחרונה בפרסומים שכביכול מוכרים זאת במחיר הנחה.

אבי לוי: זה לא מחיר הנחה.

אבי לוי: זה על-פי ערכו המופחת.

יולי יואל אדלשטיין: זה מחיר פחת.

אבי לוי: לגבי הרשימה עצמה, תמיד מתקבל הרושם שכל מה שמופיע ברשימה היה נחלת כל חברי-הכנסת.

אבי לוי: כשנאמר שיש, למשל, דבר שהיה בבחינת תחום אפור שהיה צריך לשקול האם זה כן שמירת קשר עם הציבור, לדוגמה שני מקרים של חברי-כנסת שביקשו לנסוע לחו"ל במסגרת איזה שהוא כנס שנגע לתפקידם ועשו כן וזה נכנס במסגרת תקציב קשר עם הציבור, כמובן שתמיד נשאלת השאלה האם נסיעות לחו"ל הן כן או לא.

אבי לוי: אבל, כשמדובר בנושא מסויים ובשני חברי-כנסת, זה לא אומר שכל חבר-הכנסת נסעו לחו"ל על חשבון קשר עם הציבור.

יולי יואל אדלשטיין: זה לא אומר, ש-120 חברי-כנסת כל חודש נסעו לחו"ל.

אבי לוי: עד כאן

אבי לוי: ממש באופן כללי לגבי הרשימה עצמה, שכולכם מכירים אותה.

יולי יואל אדלשטיין: כן.

יולי יואל אדלשטיין: עברתי על החומר ששלחת.

אבי לוי: תמיד כמובן אפשר לשאול ולתהות מדוע DVD.

אבי לוי: זו דוגמה שתמיד מביאים אותה.

אבי לוי: בהתחלה גם ועדת גל-נור מתייחסת לזה והיא קבעה שני דברים לפחות בעניין הזה: היא כללה את הציודים מהסוג הזה.

אבי לוי: היא לא אמרה "DVD", ושם נאמר שזה משהו שקשור לוידיאו, אבל הוידיאו התפתח ל-DVD ואנו נמצאים בנקודה הזאת.

אבי לוי: היא אמרה עוד דבר אחד נכון: בכל זאת מדובר בחברי-כנסת, וחזקה עליו שחבר-הכנסת יידע לכלכל צעדיו ולשקול נכון את מה שהוא מבקש לעשות במסגרת הקשר עם הציבור, ואין מקום לדעת הוועדה לקיים מעין פיקוח צמוד על כל פריט ופריט.

אבי לוי: היו"ר יולי אדלשטיין: לשלוח חברה לבדוק מה עושים עם ה-DVD.

אבי לוי: בנוסף לזה, כמובן, את הדין וחשבון מגיש חבר-הכנסת באמצעות זה שחובה עלינו לפרסם באינטרנט מה הוא רכש וקנה במסגרת הזאת.

יולי יואל אדלשטיין: הוא מגיש אותו לציבור, לכלל הציבור בישראל.

יולי יואל אדלשטיין: אדוני, ברצוני לשאול אותך שאלה מקדימה, ואני מגדיר אותה כשאלת-תם אבל בעיניי היא חשובה אולי גם להמשך הדיונים ואני מקווה שלא רק לזה.

יולי יואל אדלשטיין: אשאל אותה בצורה ציורית.

יולי יואל אדלשטיין: נבחר חבר-כנסת חדש, אבי לוי, לצורך העניין, ואין לו את מי לשאול.

יולי יואל אדלשטיין: הוא מגיע לכנסת, שואל איפה משרדו ואומרים לו הסדרנים: "משרדך הוא בחדר מספר 123".

יולי יואל אדלשטיין: אתה נכנס לחדר כחבר-כנסת חדש, והוא מצויין; סיידו אותו, והקירות והתקרה בסדר.

יולי יואל אדלשטיין: אין שם שום דבר: לא שולחן, לא כסא, לא מחשב ולא טלפון.

יולי יואל אדלשטיין: אתה רץ לחשבות ושואל: "מה מגיע לי פה?

יולי יואל אדלשטיין: וזאת לפני דף לבוחר".

יולי יואל אדלשטיין: זה כמו שנכנס פקיד במשרד התחבורה ומתיישב לאחר שעבר מכרז להיות ראש ענף.

יולי יואל אדלשטיין: אני מניח, שהוא שואל "מה מגיע לי פה?

יולי יואל אדלשטיין: שולחן, כסא, טלפון, כן פלאפון או לא".

יולי יואל אדלשטיין: מה מגיע לחבר-כנסת לפני הוצאות דף לבוחר פה, במשרדו בכנסת, או ELSEWHERE?

יולי יואל אדלשטיין: (חה"כ א' טיבי יוצא מחדר הישיבות.

יולי יואל אדלשטיין: )

אבי לוי: קודם כל, כמובן הציוד הבסיסי שמתחייב לאותו משרד.

אבי לוי: חדר, שמעמידים כאן לכל חבר-כנסת, אמור להיות מצוייד לצורך מילוי תפקידו בכנסת, וזה אומר: ריהוט ומחשב.

אבי לוי: לא ניתן ממש פאקס מיוחד לכל חדר.

אבי לוי: היו מספר פריטים שנאמר שהם רהיטים שהכנסת מספקת, והיו פריטים שמעבר להם נאמר שזה ניתן מקשר עם הציבור ויכול להיות לשימוש פה.

אבי לוי: לדוגמה: מקרר לא היה חלק מהציוד שסיפקה הכנסת, והיו חברי-כנסת שבחרו לעשות זאת מקשר לציבור.

אבי לוי: הציוד הבסיסי, שמקבל כאן כל המנגנון, הוא: ריהוט, טלפון- - -

סגן מזכיר הכנסת דוד לב: משרד מסודר.

יולי יואל אדלשטיין: זאת שאלה.

יולי יואל אדלשטיין: הייתי בודק את הגבול הזה במסגרת דיוני הוועדה.

יולי יואל אדלשטיין: כשאני פותח את הרשימה ששלחת לי, הפריט הראשון שמופיע בה הוא מחשב שולחני, והייתי בודק זאת.

יולי יואל אדלשטיין: מדובר ביכולת לגיטימית של חברי-כנסת לרכוש מחשב נוסף לשימוש העוזרים, שהרי יש שני עוזרים וכן הלאה.

אבי לוי: זה או למשרד שלו.

סגן מזכיר הכנסת דוד לב: ודאי.

סגן מזכיר הכנסת דוד לב: היו"ר יולי אדלשטיין: או ללשכה או לשימוש בבית בעידן האי-מייל.

סגן מזכיר הכנסת דוד לב: אבל, מחשב כן מסופק ע"י הכנסת.

סגן מזכיר הכנסת דוד לב: זה מסופק גם לעוזרים.

אנה שניידר: בכל עמדה בכנסת, שיש בה שולחן, יש גם מחשב.

אבי לוי: זה שולחן עבודה.

יולי יואל אדלשטיין: כעקרון, אם אותו אבי לוי - שמדומה כחבר-כנסת בשלב זה, לצורך העניין - נכנס למשרד ואומר "מה מגיע לי?", בעצם מגיעים לו שלושה מחשבים.

נאזם באדר: שניים.

יולי יואל אדלשטיין: למה שניים?

יולי יואל אדלשטיין: זו שאלה מעניינת.

אנה שניידר: מחשב, ושני עוזרים.

אנה שניידר: אלה שלושה מחשבים.

נאזם באדר: יש שניים.

יולי יואל אדלשטיין: זו שאלת-תם, כי לא בדקתי לעומק.

יולי יואל אדלשטיין: לכולם יש שניים.

יולי יואל אדלשטיין: הידע האמפירי שלי אומר שלא ראיתי אף חדר עם שלושה מחשבים.

ארבל אסטרחן: פה יש שלושה מחשבים.

אריה האן: זה חדר ועדה.

סגן מזכיר הכנסת דוד לב: חבר-כנסת שיש לו לשכה, בחדרו יש שני מחשבים, בהנחה שמישהו מפעיל את המחשבים.

סגן מזכיר הכנסת דוד לב: מדובר בעוזרים הפרלמנטרים פחות חבר-הכנסת.

סגן מזכיר הכנסת דוד לב: היו"ר יולי אדלשטיין: זו שאלה מעניינת מאד, שדרך אגב יכול להיות שהיא היתה חוסכת להרבה ח"כים בדף לבוחר.

סגן מזכיר הכנסת דוד לב: גם אם תהיה הוראה מפורשת שציוד זה לא יוּצא מבניין הכנסת בשום סיטואציה, יכול להיות שעדיין היו ח"כים שהיו אומרים ששלושה מחשבים זה מספיק ולא צריך מעבר לזה.

סגן מזכיר הכנסת דוד לב: לכן, אינני מציע לעשות עכשיו את כל הדיון.

סגן מזכיר הכנסת דוד לב: אינני אומר שנמחק פה פריט כמו מחשב שולחני.

סגן מזכיר הכנסת דוד לב: זכותו לשים בלשכה, בבית ואצלו באוטו, כי אנו מדברים גם בעידן טכנולוגי.

סגן מזכיר הכנסת דוד לב: כמו שאמרנו לגבי DVD, מי יודע מה יהיה מחר?

אנה שניידר: יש מחשב נייד.

יולי יואל אדלשטיין: בסדר.

יולי יואל אדלשטיין: בואו ונסכם זאת, על מנת שלא יהיו רק דוגמאות ציוריות.

יולי יואל אדלשטיין: כמו שנאמר בסרטי מאפיה: LETS MAKE IT OFFICIAL, בואו ונעשה זאת רשמי: אם אפשר להכין בחשבות איזו שהיא רשימה, בכל זאת לא להשאיר דברים באויר, לאותו חבר-כנסת חדש שנכנס מהו הציוד שמסופק ע"י הכנסת מא' עד ת' החל מדברים כמו מדפים, כסאות ושולחנות.

יולי יואל אדלשטיין: לא ניקח שום דבר כמובן מאליו.

אנה שניידר: כמו כן, ציוד משרדי.

יולי יואל אדלשטיין: היה הרבה טעם בדברי החשב שאמר: ודאי שהכנסת החליטה שמקרר היא לא חייבת לספק.

ארבל אסטרחן: מכשירי טלפון.

יולי יואל אדלשטיין: מכשירי טלפון.

יולי יואל אדלשטיין: לגבי כל הדברים האלה, אני מציע שיהיה ידוע לנו מה הכנסת מספקת כשירותי משרד.

אבי לוי: כלומר, שתהיה רשימה מקבילה מה יש במשכן.

יולי יואל אדלשטיין: מצויין.

יולי יואל אדלשטיין: זו, בדיוק, כוונתי.

יולי יואל אדלשטיין: לדעתי, זה יעזור לנו להמשך דיונים על כן פריטים מסויימים או לא פריטים מסויימים, וגם איכשהו יש לי תחושה שלכמה מחברי הבית זה גם יעזור לדעת מה בדיוק מגיע.

ארבל אסטרחן: לפי ועדת גל-נור, מגיע גם מכשיר פאקס אחד הביתה שהוא לא מתוך קשר עם הציבור.

יולי יואל אדלשטיין: נכון.

יולי יואל אדלשטיין: זה זכור לי.

יולי יואל אדלשטיין: אני לא בטוח, שכולם יודעים זאת.

ארבל אסטרחן: אולי כדאי לציין את זה שזה לא במסגרת קשר עם הציבור.

אנה שניידר: הכל כתוב כאן בהחלטה - לא לא במסגרת קשר עם הציבור, אלא יש כאן פרק שמדבר על תקשורת: שירותי תקשורת עיתונים ודברי דואר.

יולי יואל אדלשטיין: ראיתי זאת בהחלטות, אבל כדאי לדעת.

יולי יואל אדלשטיין: יש חברי-כנסת שהופכים לשרים או לסגני שרים ואחר כך חוזרים ונוצר פה איזה שהוא בלבול.

יולי יואל אדלשטיין: תמיד טוב שעל הקיר תהיה רשימה מסודרת של הפריטים האלה.

יולי יואל אדלשטיין: אחרי דבריכם, ברצוני לנגוע בנושא נוסף שהוא בקשת היושב-ראש, שודאי קדושה בעיניי.

יולי יואל אדלשטיין: אני מבין, שהבקשה באה בעקבות מכתב היועצת המשפטית.

יולי יואל אדלשטיין: אם היושב-ראש לא כאן, אולי את תסבירי לנו מה הכוונה: שכירת לשכות פרלמנטריות ע"י חברי-הכנסת באופן מרוכז במבנה אחד.

יולי יואל אדלשטיין: מכיון שהיושב-ראש ביקש לדון בישיבה הקרובה, לפחות לצורך הפרוטוקול אני אומר שהייתי רוצה לגעת בנושא הזה, ואם נבקש ממנו להיות בישיבה הבאה אולי נחזור לזה.

אנה שניידר: אסביר את הצד המשפטי, ובינתיים אני מבקשת שיקראו לעורכת-הדין מירי פרנקל-שור שקשורה לזה.

אנה שניידר: סעיף 31(א) לאותה החלטת שכר חברי-כנסת (הענקות ותשלומים) אומר: "לא ישכור חבר-הכנסת לשכה פרלמנטרית" - וכתוצאה מזה גם לא יקבל את התוספת של אותם 20 אלף שקל - "אלא לאחר שנתקיימו כל אלה: (1) הודיע לחשב הכנסת על רצונו לשכור לשכה פרלמנטרית והונפק לו חוזה שכירות אחיד ע"י חשב הכנסת; (2) טיוטת חוזה השכירות אושרה על-ידי ועדה לבדיקת חוזים".

אנה שניידר: הוועדה לבדיקת חוזים היא ועדה של שלושה חברים, ובהם סגן מזכיר הכנסת דוד לב, חשב הכנסת ונציג היועץ המשפטי לכנסת שזאת עורכת-הדין מירי פרנקל-שור.

אנה שניידר: אותה ועדה בודקת את החוזים, והיא בודקת האם חבר-הכנסת עומד בקריטריונים שכתובים כאן בסעיף ויכול לשכור את הלשכה הפרלמנטרית.

אנה שניידר: סעיף קטן 31(ד) אומר, שהוועדה לבדיקת חוזים לא תאשר חוזה שכירות במקרים הבאים: (1) אם אין היתר לנהל במקום משרד, על-פי דין, כי לא רוצים שחבר-כנסת יירשם כעבריין; (2) אם שירותי המשרד ניתנים באמצעות בן משפחתו של חבר-הכנסת.

אנה שניידר: גם אז רוצים לא להכשיל את חברי-הכנסת ולמנוע מראית עין של דברים לא תקינים; (3) אם המשרד הועמד לרשותו של חבר-הכנסת על-ידי מפלגתו.

אנה שניידר: גם אז לא מרשים לאשר את החוזים; (4) גם אם המשרד הועמד לרשותו של חבר-הכנסת על-ידי גוף ציבורי שאותו חבר-כנסת מכהן בו בתפקיד כלשהו.

אנה שניידר: כשמדברים על העמדת משרד ע"י מפלגה, מדוע מבקשים לא לאשר חוזים כאלה?

אנה שניידר: לפי חוק מימון מפלגות, למפלגה או לסיעה של חבר-הכנסת יש הוצאות שוטפות מקופת המדינה.

אנה שניידר: לעומת זאת, לחבר-הכנסת יש את אותו תקציב קשר עם הציבור.

אנה שניידר: רוצים ליצור הפרדה בין פעילות-- (היועצת המשפטית מירי פרנקל-שור נכנסת לחדר הישיבות.

אנה שניידר: )

יולי יואל אדלשטיין: --בין פעילות מפלגתית לבין פעילות פרלמנטרית.

אנה שניידר: לאו דווקא הפעילות, אלא המימון.

אנה שניידר: סגן מזכיר הכנסת דוד לב: מימון כפול.

אנה שניידר: אומרים: אנו לא רוצים שתהיה עקיפה של חוק מימון מפלגות.

אנה שניידר: נניח שסיעה מחליטה להעמיד חדר לרשות חבר-הכנסת.

אנה שניידר: מה שקורה הוא, שחבר-הכנסת חוסך לעצמו את התקציב, אבל הסיעה בעצם משתמשת במימון שהיא קיבלה מקופת המדינה, וזה לא תקין.

אנה שניידר: זאת הסיבה לכך שזה נאמר במפורש.

אנה שניידר: אין פה שיקול דעת לוועדה לבדיקת חוזים, והיא לא יכולה לאשר חוזה אם המשרד הועמד לרשות חבר-הכנסת- - -

יולי יואל אדלשטיין: וזאת, אם מתקיים אחד מהתנאים האלה.

אנה שניידר: יש כאן עוד כמה דברים.

אנה שניידר: למשל: אם דמי השכירות אינם סבירים.

יולי יואל אדלשטיין: אבל, אם כן, למה הניסוח "שכירה במרוכז"?

יולי יואל אדלשטיין: אולי מירי פרנקל-שור תשיב על כך.

יולי יואל אדלשטיין: אמרת שהיא עסקה בזה.

אנה שניידר: מירי פרנקל-שור, ביקשנו לקרוא לך.

אנה שניידר: את זה אולי באמת טוב יותר שמירי פרנקל-שור תסביר.

אנה שניידר: מה הסיפור של "שכירה במרוכז"?

יולי יואל אדלשטיין: שכירה במרוכז של לשכות פרלמנטריות של חברי-כנסת.

יולי יואל אדלשטיין: היתה פניה ליושב-ראש, והוא ביקש מהוועדה לדון בסוגיה הזאת.

מירי פרנקל-שור: הפניה לוועדה לא מדברת על הסוגיה של מפלגה מסויימת.

מירי פרנקל-שור: הפניה היא פניה כללית.

יולי יואל אדלשטיין: לא ידעתי אפילו באיזו מפלגה מדובר.

מירי פרנקל-שור: לא ניכנס לזה.

מירי פרנקל-שור: מדובר בתופעה, שאנו יכולים לראות שהיא קיימת, שחברי-כנסת של מפלגה מסויימת שוכרים במרוכז ביחד לשכה פרלמנטרית, בת עשרה חדרים,--

יולי יואל אדלשטיין: --והופכים זאת לסניף המפלגה.

יולי יואל אדלשטיין: מירי פרנקל-שור: אנו לא יודעים.

יולי יואל אדלשטיין: אנו לא קובעים את זה.

יולי יואל אדלשטיין: אנו מקבלים את הרושם שגם מתנהלת פעילות פוליטית.

יולי יואל אדלשטיין: מאיפה הרושם?

יולי יואל אדלשטיין: כיון שלאותה מפלגה לא קיים סניף מסודר או בית מפלגה.

סגן מזכיר הכנסת דוד לב: יש שם שירותי משרד משותפים וטלפון שעונים.

מירי פרנקל-שור: נכון.

יולי יואל אדלשטיין: כשמתקשרים, משום מה אומרים דבר מסויים.

סגן מזכיר הכנסת דוד לב: משהו כזה.

מירי פרנקל-שור: נכון.

מירי פרנקל-שור: בעקבות כך, עשינו התייעצות בינינו וגם נפגשנו עם חברי-כנסת שנוגעים בזה, אגב, והוסבר לנו שיש הפרדה, מבחינת הפעילות, בין הלשכות הפרלמנטריות לבין פעילות המפלגה.

מירי פרנקל-שור: עומדים כאן שני דברים: הדבר הראשון הוא נושא מראית עין.

מירי פרנקל-שור: אבל, חמור מזה, שאנו רואים, מימון עקיף שקיים פה למפלגה.

מירי פרנקל-שור: אם הכנסת מממנת את הלשכה הפרלמנטרית- - -

אנה שניידר: באופן מפתיע, אלה מפלגות שיש להן קשיים כספיים.

סגן מזכיר הכנסת דוד לב: אחת - כן, ואחת - לא.

ארבל אסטרחן: לא בהכרח.

מירי פרנקל-שור: לא בהכרח.

יולי יואל אדלשטיין: הייתי אומר: מפלגות שאין להן סניפים הסטוריים בתל-אביב או במקום אחר.

מירי פרנקל-שור: שתיים - כן, ואחת - לא.

מירי פרנקל-שור: אנו חושבים, שנושא מימון מפלגות הוא נושא שאינו ראוי.

מירי פרנקל-שור: מעבר לזה, כשמדובר בכספי ציבור, כשנושא הלשכות הפרלמנטריות הוא נושא רגיש, אנו חושבים שהנושא חייב לבוא להחלטת חברי-הכנסת, על מנת שאנו נקבל הנחיות ברורות מה אנו אמורים לעשות כשאנו באים לאשר חוזים ומתגלה התופעה הזאת.

יולי יואל אדלשטיין: אנו מודים לךְ.

יולי יואל אדלשטיין: (היועצת המשפטית מירי פרנקל-שור יוצאת מחדר הישיבות.

יולי יואל אדלשטיין: )

אנה שניידר: הערה נוספת בעניין זה - כפי שאתה רואה, הוועדה לבדיקת חוזית איננה ועדה שצריכה להיות ועדת חקירה, ועדת בדיקה או ועדה שמתחילה להתחקות ולרגל אחרי חברי-כנסת.

יולי יואל אדלשטיין: היא צריכה לעמוד בכללים ברורים.

יולי יואל אדלשטיין: אני חושב שכאן הנושא הזה מקובל עלי.

יולי יואל אדלשטיין: אני כבר רואה שכנראה את הישיבה הבאה נקדיש לאלף ואחד היבטים של כל נושא הלשכה הפרלמנטרית.

יולי יואל אדלשטיין: מכיון שעסקנו פה בדברים של מה לא, הייתי אומר גם על משקל מה כן.

יולי יואל אדלשטיין: שאלתי והבהרת לי שזה לא בדיוק כיוון שהוועדה יכולה לקבל המלצה עצמאית עליו, אבל, בעיניי, ובמסגרת ההתייחסות לאותו 'איסראבלוף' שדיבר עליו יושב-ראש הכנסת וגם בלי להצביע על ח"כים ספציפיים, סביר להניח שיש חברי-כנסת ספציפיים גם בבית הזה שהיו אולי מוותרים על הלשכה אילו הנושא של שליש משרה שבה יחד עם הלשכה היה בא לא בעקיפין דרך הלשכה אלא על השולחן כשיש אפשרות גם למי שלא משתמש בלשכה פרלמנטרית לקחת עובד לקשר עם הבוחר בהיקף של שליש משרה או משהו כזה.

יולי יואל אדלשטיין: יכול להיות שזה היה חוסך הרבה מאד כסף לקופת המדינה, לדף לבוחר.

יולי יואל אדלשטיין: לא נעים לי לומר ולא אציין שמות, אבל היו ח"כים כאלה שאמרו לי באופן אישי: "מה אני צריך את הלשכה הזאת?

יולי יואל אדלשטיין: אבל, מה?

יולי יואל אדלשטיין: יש שליש משרה.

יולי יואל אדלשטיין: אני קורס פה תחת העומס, ואני צריך את המשרה הזאת".

יולי יואל אדלשטיין: לכן, אני אומר שיש פה אלף ואחד היבטים.

יולי יואל אדלשטיין: יכול להיות, שמצד אחד - נוכל לחסוך, ומצד שני - כן ללכת לקראת חברי-הכנסת בתכל'ס בקשר עם הציבור ולא בדברים עקיפים.

סגן מזכיר הכנסת דוד לב: היום יש פער בהיקף שמקבל חבר-הכנסת אם יש לו או אין לו לשכה.

יולי יואל אדלשטיין: לא.

יולי יואל אדלשטיין: יש דבר פשוט מאד.

סגן מזכיר הכנסת דוד לב: אתה אומר:

סגן מזכיר הכנסת דוד לב: בואו ונאפשר לחבר-הכנסת לקבל את 80 אלף השקל ולנצל זאת, נניח, לשלם- - -

יולי יואל אדלשטיין: את זה אומר חבר-הכנסת שאול יהלום, ובהצעתו הוא אומר: חצי.

אנה שניידר: הוא אומר להוסיף חלק.

אנה שניידר: אם הוא לא שוכר, לעודד אותו לא לשכור.

סגן מזכיר הכנסת דוד לב: סכום הכסף לשנה ושליש משרה הם בערך ה-MATCHING.

סגן מזכיר הכנסת דוד לב: כמה תשלמי לעוזר הנוסף הזה?

אנה שניידר: אם כך, הוא יצמצם את עצמו ב-DVD ובדברים האחרים.

יולי יואל אדלשטיין: יש פה שני אספקטים.

יולי יואל אדלשטיין: אספקט אחד הוא זה שמעלה חבר-הכנסת יהלום: למה להעניש את אלה שדוקא מתייחסים בקפדנות לכספי ציבור ולא שוכרים לשכה אם אין להם צורך אמיתי בכך?

יולי יואל אדלשטיין: אולי חלק מהכסף הזה הם יוכלו לנצל לשליחת מכתבים לאותם בוחרים או, לצורך העניין, לנסיעה לאיזה שהוא כנס שחשוב להם של, אני-לא-יודע-מה, פעילי שלום באיזו שהיא מדינה והם דווקא רוצים להיות שם.

יולי יואל אדלשטיין: יש פה אספקט נוסף, שנחשפתי לו בשיחות אישיות.

יולי יואל אדלשטיין: אנשים לוקחים לשכה על מנת כן לקבל את העובד הנוסף הזה בשליש משרה.

יולי יואל אדלשטיין: אני חושב, שכאן, חלק מהדברים צריכים לשים בוועדה על השולחן, ואם נחליט שזה לא בסמכותנו - נעביר זאת לוועדה ציבורית, ואני סמוך ובטוח שבעין פקוחה הם יראו את הנושא הזה ויכולים גם לאשרו.

יולי יואל אדלשטיין: יש מספר דברים שקשורים ללשכות, שלדעתי נדון בהם כמכלול בישיבה הבאה.

יולי יואל אדלשטיין: מה כן הייתי מבקש אולי מכם להכין, בעקבות דברייך ודברי מירי פרנקל-שור ומה מדאיג אותי?

יולי יואל אדלשטיין: אינני יודע מה תהיה דעת שאר החברים, אבל עלי אישית מקובלת הקביעה שצריך לעשות פה הפרדה.

יולי יואל אדלשטיין: אפרופו, 'איסראבלוף' עוד פעם.

יולי יואל אדלשטיין: לא ניקח שלוש לשכות ונצרף ויהיה לנו סניף מפלגה שתשב שם בחורה ליד הטלפון ותענה "סניף מפלגת הפועלים, שלום".

יולי יואל אדלשטיין: לא יכול להיות דבר כזה.

יולי יואל אדלשטיין: מצד שני, לפעמים, מרוב הלהט שלנו לקבוע, כן הייתי רוצה איזה שהוא סייג הגיוני, כלומר שלא נגיע למצב ששני ח"כים יריבים, מהליכוד או מהעבודה, לא יוכלו באותה עיר לשכור לשכות.

אנה שניידר: אף אחד לא אמר זאת.

אנה שניידר: לא עלה דבר כזה.

אנה שניידר: לא עלה דבר כזה, אפילו אם הם שכרו באותו בניין.

יולי יואל אדלשטיין: חבריי, כל מה שאני מבקש:

יולי יואל אדלשטיין: רק עכשיו אמרתם שוועדת חוזים איננה ועדת חקירה.

יולי יואל אדלשטיין: צריך שהדברים יהיו מאד ברורים בניסוח.

יולי יואל אדלשטיין: אם יש בניין משרדים אחד גדול בבאר-שבע ש-20 מפלגות שוכרות שם, שלא יהיה פתאום מצב, נניח, שחבר הכנסת אברום בורג וחבר-הכנסת אופיר פינס-פז לא יכולים לשכור באותו בניין כי יש חשד שזה סניף מפלגה.

נאזם באדר: היום, יש אפשרות ששני ח"כים מאותה סיעה ישכרו את אותה לשכה.

טובי חכימיאן: גם שני ח"כים לא מאותה סיעה.

טובי חכימיאן: לגבי זה, אין בעיה וזה לא מפריע לנו.

יולי יואל אדלשטיין: אם כן, אני קצת נבוך.

יולי יואל אדלשטיין: אם שני ח"כים מאותה סיעה שוכרים את אותה הלשכה, מה מפריע להם להפוך זאת לסניף מפלגה?

סגן מזכיר הכנסת דוד לב: אם מדובר ב-X ח"כים מאותה סיעה שהם כל הסיעה, יש בעיה.

אנה שניידר: אם יש, נניח, 5 ח"כים מתוך 7, מה אז?

יולי יואל אדלשטיין: אנו לא מדברים על שום סיעה ספציפית.

סגן מזכיר הכנסת דוד לב: אם יש סיעה של 40 ח"כים ו-4 חברי-כנסת מתוכם רוצים לשכור, אינני רואה בעיה.

אנה שניידר: אבל, מה אם יש סיעה של 8 ח"כים ו-6 מהם שוכרים?

טובי חכימיאן: אבל, את יודעת שאין סניף למפלגה.

סגן מזכיר הכנסת דוד לב: אבל, נשאר סניף של המפלגה במקום אחר.

אנה שניידר: נניח, שאין סניף.

יולי יואל אדלשטיין: מה זה "סניף המפלגה"?

יולי יואל אדלשטיין: כמי שבא מהשטח והיה גם במפלגה שבעצם לא היו לה סניפים הסטוריים, יכול להיות יותר מסניף אחד.

יולי יואל אדלשטיין: המפלגות מעוניינות בזה.

יולי יואל אדלשטיין: אם יש לנו מפלגה מדומה עם 15 מנדטים ואחרי ההחלטה החכמה שלנו הם יגידו: "הם חכמים עלינו?.

יולי יואל אדלשטיין: אנו נהיה 7 מנדטים בתל-אביב ו-8 מנדטים בירושלים או ככה בחיפה וככה בבאר-שבע" - האם זה פחות סניף מפלגה?

יולי יואל אדלשטיין: זה יותר סניף מפלגה.

יולי יואל אדלשטיין: לא כולם מחזיקים סניף אחד בכל רחבי הארץ.

יולי יואל אדלשטיין: אם אנו רוצים לסגור את הנושא הזה בצורה אמיתית ולא רק לצורך הצהרה לתקשורת, צריכים בדיוק את מה שאמרתי.

יולי יואל אדלשטיין: צריך לחשוב פה על ניסוח משפטי-פיננסי ברור מאד לגבי מה - כן ומה - לא.

יולי יואל אדלשטיין: אם אמר ובצדק נאזם באדר ששני ח"כים יכולים, איפה הגבולות?

יולי יואל אדלשטיין: האם 2 יכולים ו-3 - לא?

יולי יואל אדלשטיין: למיטב זכרוני, המפלגה שלי החזיקה, באופן לגיטימי ומתוך מימון מפלגות, סניף בירושלים וסניף בתל-אביב והיתה מאד מרוצה מכך.

יולי יואל אדלשטיין: אם מישהו רוצה לעשות עלינו פה תרגיל, הוא יעשה זאת ב'כייף'.

אנה שניידר: הייתי רוצה להעיר, שבעצם, אני מצפה מוועדת המשנה הזאת לסיוע בכיוון מסויים.

אנה שניידר: אנו, צוות העבודה, לא רוצים להיות במצב שכאילו אפילו יישמע שאנו חושדים בחבר-כנסת.

אנה שניידר: זה לא יעלה על הדעת.

אנה שניידר: אנו רוצים להגיע למצב של הנחיות כל כך ברורות, כדי שלא יהיה איזה שהוא מצב שחבר-כנסת ייכשל, חס וחלילה, כתוצאה מאי-ידיעת הכללים האלה או כתוצאה, לפעמים, רחמנא ליצלן, מניצול לרעה של הכללים.

יולי יואל אדלשטיין: מקובל עלי מאד הניסוח.

יולי יואל אדלשטיין: מטבע הדברים אני מכיר את הצדדים היותר חזקים שלי והפחות חזקים שלי.

יולי יואל אדלשטיין: אינני חושד באף אחד.

יולי יואל אדלשטיין: מכיון שאני חי בשטח הפוליטי, אני מבין שיכולה להיווצר מציאות כזו.

יולי יואל אדלשטיין: יכולה להיווצר מציאות כזו שמפלגה, מתוך רצון טוב לשרת את הציבור, מנצלת את המימון הזה לסניף מפלגה.

יולי יואל אדלשטיין: קשה מאד להבדיל בין הדברים.

יולי יואל אדלשטיין: ח"כ שמקבל קהל, אמהות חד-הוריות או נכים - זה בסדר, אבל הוא עושה פעילות פוליטית.

יולי יואל אדלשטיין: באותה הזדמנות חגיגית, הוא גם מגייס אנשים בעצם לפעילותו הפוליטית.

יולי יואל אדלשטיין: קשה מאד להפריד בין הדברים.

יולי יואל אדלשטיין: לכן, אם אנו רוצים לעשות הפרדה, היא צריכה להיות ברורה.

יולי יואל אדלשטיין: אמרתי, שהצד החזק שלי הוא שאני מוכן לתת את כל הגיבוי הנדרש ואפילו הובלה בנושא הזה.

יולי יואל אדלשטיין: הצד הפחות חזק שלי הוא, שאני פוחד לטעות כאן בניסוח, שננסח דברי שטות, דברי שטות, אחר כך נחזור ונתכנס לשנות ואחר כך יבואו חברי-כנסת ובצדק - ולא אלינו וזאת הבעיה - אליכם, לחשבות, בצעקות שרק קלקלנו ועכשיו הניסוח יותר מסורבל ואי-אפשר להבין כלום.

יולי יואל אדלשטיין: לכן, אם תואילו לשבת ולחשוב על איזה שהוא ניסוח ולהביא אותו אלינו- - -

אנה שניידר: אבל, קודם, תגידו לנו את העקרונות.

יולי יואל אדלשטיין: העקרונות הוצגו כאן ע"י עורכת-הדין פרנקל-שור ובבירור רב, ודוד לב הוסיף לזה.

יולי יואל אדלשטיין: יש מימון שניתן לקשר עם הציבור לח"כ ופר-ח"כ, ואם ח"כ פורש מהמפלגה או עובר סיעה או משהו - זה המימון שלו והוא לא קשור למימון מפלגות.

יולי יואל אדלשטיין: לעומת זאת, יש מימון מפלגות, ואנו מנסים להגיע להפרדה בין השניים, כי אנו מנסים להגיע למצב שחברי-הכנסת, ששוכרים את הלשכות הפרלמנטריות, לא הופכים אותן לסניף של המפלגה שיושבים בו עובדי מפלגה ועונים לטלפונים בשם המפלגה ושהציבור יודע שזה סניף מפלגה.

יולי יואל אדלשטיין: זה מצב שאנו מנסים למנוע.

יולי יואל אדלשטיין: לא חושדים באף אחד, אבל מכיון שעלול, חס ושלום, להיווצר מצב כזה, אנו מנסים למנוע אותו, כי אם כבר יושבת פה הוועדה בואו ונעשה את הדברים.

אנה שניידר: הכלל הזה ברור.

אנה שניידר: אלו סייגים אתה מבקש לשים לכלל הזה?

יולי יואל אדלשטיין: הסייג, שאני שמח מאד שהעליתי, שעלה בראשי בצורה אקראית לגמרי, ושאני מבקש ממךְ זה לא לשפוך את התינוק עם המים, ולהגיע כן למצב שלא תהיה איזו שהיא מגבלה על חברי-כנסת תמימים, שמתחרים זה בזה, שניהם באים מהדרום ושוכרים בבאר-שבע באותו בניין שתי לשכות פרלמנטריות - שלא פתאום יגלו שבוועדת חוזים אומרים להם: "חבר'ה, אנו פה לא בודקים שום דבר.

יולי יואל אדלשטיין: הניסוח אוסר זאת.

יולי יואל אדלשטיין: להתראות".

אנה שניידר: לגבי זה, גם אין לנו בעיה, כי בזה אנו אף פעם לא התערבנו.

אנה שניידר: אבל, מה באמצע?

אנה שניידר: אני מצטערת, שאני לוחצת.

יולי יואל אדלשטיין: את לוחצת ובצדק, אבל זו בדיוק הבעיה שלי.

יולי יואל אדלשטיין: אינני יודע לעשות כאן את הניסוח.

אנה שניידר: קודם, צריך את העקרון.

אנה שניידר: הניסוח הוא בסוף.

יולי יואל אדלשטיין: המהות שלי אומרת, שמפלגה של X מנדטים תהיה שמחה ומעוניינת לא לשכור את הכל ביחד אלא לשכור זאת כ-2-3 סניפים ברחבי הארץ.

יולי יואל אדלשטיין: שוב, לא חושדים, אבל יכול להיות שפעם ייבחר לכנסת אחד שיגלה את הרעיון הזה.

יולי יואל אדלשטיין: אנה שניידר: אם אני "מתרגמת" את דבריך, אתה אומר: שני חברי-כנסת או יותר מאותה סיעה לא יכולים לקחת משרד ביחד.

יולי יואל אדלשטיין: זאת בדיוק הבעיה שלי.

סגן מזכיר הכנסת דוד לב: לא הייתי הולך לניסוח כזה.

יולי יואל אדלשטיין: אם הם בתמימות רוצים?

יולי יואל אדלשטיין: הרי הם חוסכים.

יולי יואל אדלשטיין: הרי אנו, בין היתר, נעמוד כאן לביקורת אם חסכנו משהו באמצעות פעילות הוועדה.

יולי יואל אדלשטיין: אם יש שני חברי-כנסת ששוכרים ביחד, וכמו שאמרתי יש מצב של מתחרים ויש מצב של לא-מתחרים, אחד רץ על משבצת דתיים, למשל, והשני על משבצת המסורתיים- - -

אנה שניידר: איך הוועדה לבדיקת חוזים תבחן את המקרה הקונקרטי?

אנה שניידר: היא לא יכולה לדעת מה האג'נדה הפוליטית שלהם?

נאזם באדר: הבעיה היא לא ברמת הניסוח ולא ברמת האיסורים, שכן זה קיים.

נאזם באדר: עובדה שחבר-כנסת שפותח לשכה בסניף מפלגתי מקבל כיסוי עבור ריהוט שלא יעלה על 50%.

נאזם באדר: הבעיה היא ברמת הביצוע והאכיפה.

אנה שניידר: אנו לא אוכפים.

אנה שניידר: אנו לא רוצים לאכוף.

סגן מזכיר הכנסת דוד לב: מה זה?

סגן מזכיר הכנסת דוד לב: אנו לא משטרה.

סגן מזכיר הכנסת דוד לב: אומרים לחבר-הכנסת מה מותר ומה אסור, והיתר - זה הוא והציבור.

נאזם באדר: לכן, זו לא שאלה של ניסוחים.

אנה שניידר: נכון.

אנה שניידר: אני מסכימה.

נאזם באדר: זה קיים.

נאזם באדר: לכן, זה לא קשור בוועדה.

נאזם באדר: זה לא קשור לאיך זה כתוב על הנייר אלא לאיך זה מתבצע.

נאזם באדר: הוועדה לא יכולה לעשות זאת.

נאזם באדר: צריך לקבוע ואולי לחשוב על סנקציה במידה ואכן זה מתקיים.

נאזם באדר: אני לא יודע איך לעשות את זה.

נאזם באדר: אולי סנקציה על חברי-כנסת שיעשו דברים כאלה.

נאזם באדר: זה לא ברמת הניסוחים.

נאזם באדר: זה לא ברמה של החלטה.

נאזם באדר: טובי חכימיאן: אולי איזו שהיא הצהרה.

נאזם באדר: היו"ר יולי אדלשטיין: אם זה לא ברמת ניסוחים, אין דבר פשוט מזה.

נאזם באדר: זה אומר להוציא מכאן איזו שהיא החלטה שתזהיר את יו"רי הסיעות ואת כל חברי-הכנסת בנפרד כנגד תופעה כזו.

נאזם באדר: אולי ההצעה של חבר-הכנסת שאול יהלום היא פתרון טוב: לבטל את הסכום הזה, ולא יהיה מחוייב בלשכה.

סגן מזכיר הכנסת דוד לב: חבר-הכנסת שאול יהלום זאת אופציה.

סגן מזכיר הכנסת דוד לב: יבוא חבר-כנסת אחר ויגיד: "חבר-הכנסת יהלום רוצה את האופציה הזאת, ואני רוצה לשכה.

סגן מזכיר הכנסת דוד לב: לא רק שאני רוצה לשכה, אלא אני רוצה עם פקידה משותפת".

נאזם באדר: חבר-הכנסת לא חשוד מראש.

נאזם באדר: אבל, אם חבר-כנסת מתנהג בצורה לא- - -

טובי חכימיאן: אנה שניידר, בסעיף 31(ד)(3) כתוב: "אם המשרד הועמד לרשותו ע"י מפלגתו" או אם הוא העמיד את המשרד למפלגתו.

טובי חכימיאן: כלומר, לא ככה ולא ככה.

טובי חכימיאן: זה גם יכול להיות.

יולי יואל אדלשטיין: אם המשרד הועמד ע"י מפלגתו, הוא זכאי לאיזה שהוא מימון חלקי בריהוט.

טובי חכימיאן: לא, הוא לא זכאי.

טובי חכימיאן: הוא לא יכול לקחת משרד, אם המשרד הועמד לרשותו ע"י המפלגה.

סגן מזכיר הכנסת דוד לב: הוא לא יכול לקחת מהמפלגה, והוא לא יכול לקחת את הלשכה ולתת אותה למפלגה.

טובי חכימיאן: צריך שזה יהיה דו-צדדי.

אנה שניידר: כאן זה באמת לא כתוב, אבל עדיין - - -

טובי חכימיאן: אם כך, אולי צריך לכתוב זאת דו-צדדי.

טובי חכימיאן: סגן מזכיר הכנסת דוד לב: עדיין נשארת השאלה.

טובי חכימיאן: זה לא סותר, אבל- - -

יולי יואל אדלשטיין: יכול להיות שבעקבות הדיון הקצר והמלומד הזה שמתקיים כאן צודקים אלה שאומרים: "לא ניתן למצוא איזה שהוא ניסוח בלי אחר כך להפעיל מנגנון פקחים של הכנסת על עניין זה".

יולי יואל אדלשטיין: לכן, יכול להיות שמה שכן צריך לעשות, וזה ברמה של ניסוח, בסתירה לְמה שאמרתי, זה להבהיר שבאמת האיסור הוא דו-סטרי ולא חד-סטרי.

יולי יואל אדלשטיין: לא תעמיד מפלגה לרשות חבר-הכנסת ולא יעמיד חבר-הכנסת לרשות המפלגה את הלשכה הפרלמנטרית.

יולי יואל אדלשטיין: שוב, הרי הדברים יהיו ידועים לחברי-הכנסת, ובמקרים לא סבירים קיימת ועדת אתיקה וקיימות מפלגות יריבות שודאי ירצו לחשוף זאת.

אנה שניידר: אולי אפשר לשקול להביא לוועדת המשנה הזאת מקרים קונקרטיים שנמצאים בחשבות.

יולי יואל אדלשטיין: מה?

יולי יואל אדלשטיין: האם היא תשב מעין-שיפוטית?

אנה שניידר: לא מעין-שיפוטית.

אנה שניידר: זה כדי ללמוד מתוך המקרים הקונקרטיים מה כדאי לכתוב במהות מבחינת הכללים, ואחר כך אנו ננסח.

אנה שניידר: אותם מקרים קונקרטיים הם שהובילו אותי לכתוב את המכתב ליושב-ראש הכנסת.

אנה שניידר: הוא רצה אפילו להביא את הנושא בפני יושבי-ראש הסיעות בישיבה המשותפת שהוא מקיים, ואמרנו לו: "תמתין, עד שוועדת המשנה כאן תגיש המלצה כלשהי".

יולי יואל אדלשטיין: כרגע, אני מדבר מהבטן.

יולי יואל אדלשטיין: יש לי איזו שהיא רתיעה מהבאת מקרים ספציפיים לכאן, בהנחה שלא תמיד אשב פה כדן יחידי.

יולי יואל אדלשטיין: זה יהפוך לאיזה שהוא ניגוח בין חברי-הכנסת שיאמרו: "אתם רואים: המפלגה שלנו - כן, והמפלגה שלי - לא".

יולי יואל אדלשטיין: אני חושב שאנו נפספס את העניין.

יולי יואל אדלשטיין: אינני חושב, שאנו צריכים להביא מקרים ספציפיים לוועדה.

אנה שניידר: בעצם, אותנו משאירים בחזית.

יולי יואל אדלשטיין: לא.

יולי יואל אדלשטיין: הייתי די ברור: אין לי שום כוונה להשאיר אתכם בחזית.

יולי יואל אדלשטיין: יכול להיות שבנאיביות מסויימת ביקשתי עזרה בניסוחים.

יולי יואל אדלשטיין: יכול להיות שאם נגיע להחלטה שאין פה איזה שהוא ניסוח פלא, רק אז באמת כן מקובל עלי להבהיר בסעיף הזה שהאיסור הוא דו-סטרי, ואחר כך לסמוך, וסילחו לי קצת, על חוקי הג'ונגל.

יולי יואל אדלשטיין: אמרתי שיש מפלגות יריבות, ויהיו כתבים פרלמנטריים.

יולי יואל אדלשטיין: יהיו כאלה שיהיו מעוניינים לחשוף אם מישהו עובר על האיסור הזה, ולא תצטרכו לעשות זאת כמנגנון הכנסת.

יולי יואל אדלשטיין: וזאת, אלא אם בישיבה הבאה, ואמרתי שנחזור לדיון הזה, נמצא איזה שהוא פתרון יותר סביר.

יולי יואל אדלשטיין: נאזם באדר: אפשר גם עניין של הרתעה.

יולי יואל אדלשטיין: אם מתברר שמישהו עשה דבר כזה, הוא לא יוכל לקבל לשכה.

טובי חכימיאן: אם חבר-כנסת הופך את לשכתו לסניף של המפלגה, האפשר להעביר זאת לוועדת האתיקה?

אנה שניידר: האם נגיד שזה מעשה שלא הולם את מעמדו כחבר-כנסת?

אנה שניידר: זה לא מתאים לוועדת אתיקה, כי זה לא מעשה שלא הולם את מעמדו או פגיעה בכבוד הכנסת.

יולי יואל אדלשטיין: זה יכול להיות איסור של תקנון הכנסת, איסור מפורש--

נאזם באדר: --או ניצול לרעה.

יולי יואל אדלשטיין: --או ניצול לרעה של כספי ציבור.

יולי יואל אדלשטיין: למה?

יולי יואל אדלשטיין: ודאי שאפשר.

אנה שניידר: אם אנו אומרים שזה ניצול לרעה של כספי ציבור, אולי כן.

אנה שניידר: לא תמיד זה ניצול לרעה של כספי ציבור, אלא זה מין פרשנות לא נכונה מה מותר ומה אסור.

יולי יואל אדלשטיין: אנו חוזרים כאן לנקודה ממנה התחלתי.

יולי יואל אדלשטיין: אמרתי שאני מודה שאינני אמון על ניסוחים.

יולי יואל אדלשטיין: אני גם לא משפטן, וזה גם לא הצד החזק שלי.

יולי יואל אדלשטיין: אבל, צריכים פה למצוא איזה שהוא ניסוח ברור שלא יעזור באכיפה אבל הוא כן יעזור לנו אחר כך, אפילו באמת ברמת יושב-ראש הכנסת שיוכל לזמן נציגי סיעה מסויימת ולומר: "חברים, מהמעט שאני מבין, אם יש לי כך וכך המצב ו-4 ח"כים יושבים באותה לשכה ובמקרה התקשרתי ואמרו לי 'סניף מפלגת הפועלים, שלום' - לא יכול להיות מצב כזה".

יולי יואל אדלשטיין: וזאת, אם הניסוחים ברורים.

יולי יואל אדלשטיין: מצד שני, אני מאד מבין שאינכם רוצים להיות מנגנון פיקוח ומנגנון שמתעמת עם כל ח"כ על הלשכה.

יולי יואל אדלשטיין: אני חושב שזה הכיוון.

יולי יואל אדלשטיין: אני לא יודע מה עוד יכול להיות.

יולי יואל אדלשטיין: ואז, אם עברו על ההוראות ויעברו על האזהרה של, לצורך העניין, יושב-ראש הכנסת או יושב-ראש ועדת הכנסת או מישהו, אז אני חושב שיש מקום גם לוועדת האתיקה להתערב כי זה כבר הופך לא לאיזו שהיא תמימות בפרשנות אלא לדברים ברורים מאד.

נאזם באדר: ניסוח בתקנון בצורה מפורשת.

יולי יואל אדלשטיין: כן.

יולי יואל אדלשטיין: אנה שניידר: ואז, מישהו צריך להתלונן על כך.

יולי יואל אדלשטיין: לא בטוח שמישהו יתלונן.

יולי יואל אדלשטיין: משום מה אני דווקא זוכר פה את הדיון במקרה דומה של אחת הסיעות ששכרה בבניין שלא היה מורשה כבניין משרדים או שלא היו לו רשיונות או משהו.

יולי יואל אדלשטיין: למיטב זכרוני, היתה פה חגיגה גדולה מאד.

יולי יואל אדלשטיין: למיטב זכרוני, משום מה לא באו החברים הרגילים בוועדה הזאת אלא חברים אחרים עם קצת יותר אוטוריטה.

יולי יואל אדלשטיין: כנראה, שציפו לדיון סוער.

יולי יואל אדלשטיין: אני דווקא חושב, שתמיד יימצאו צדיקים שיתלוננו.

יולי יואל אדלשטיין: בסך-הכל, זו מערכת פוליטית.

אנה שניידר: אם כך, איך אתה מסכם זאת?

יולי יואל אדלשטיין: לגבי הקטע הזה, אני מבקש להביא לישיבת ועדת המשנה הבאה ניסוח חדש של אותו סעיף שטובי חכימיאן דיברה עליו, כלומר להבהיר לחברי-הכנסת שהאיסור הוא לא רק מן המפלגה לח"כ אלא גם מן הח"כ למפלגה, כלומר שזה דו-סטרי.

יולי יואל אדלשטיין: את הניסוח הזה אנו נקבל.

יולי יואל אדלשטיין: דרך אגב, את סבורה שזה בסמכותנו להכניס זאת?

אנה שניידר: כן.

אנה שניידר: זו פרשנות.

יולי יואל אדלשטיין: מצויין.

יולי יואל אדלשטיין: אם כך, את זה אנו נוכל כבר לעשות בישיבה.

יולי יואל אדלשטיין: חברים, אני רוצה שמהישיבה הראשונה לא יהיה רושם שאנו מתחלקים על כמה ניסוחים.

יולי יואל אדלשטיין: יש קושי אובייקטיבי - ואני כאן מדבר גם מזוית ראיה פוליטית של חבר-כנסת - כי לא דומה פעילות במפלגה פלונית לפעילות במפלגה אלמונית.

יולי יואל אדלשטיין: אגיד זאת באופן הכי אישי שיכול להיות: מאד שמחתי לראות כמעט באותו יום או למחרת מינויי ליושב-ראש ועדת המשנה הזאת שאני בין הצדיקים שניצלו הכי פחות כסף בדף קשר לציבור.

יולי יואל אדלשטיין: זה איזכור מצויין.

יולי יואל אדלשטיין: למה לא? אני כזה צדיק.

יולי יואל אדלשטיין: ברור שהמצב הזה איננו מצב של צדיקות שלי, אלא מצב השתייכותי באותה תקופה למפלגה מסויימת שלא הצריכה את כל הניצול.

יולי יואל אדלשטיין: אני שמח לומר, שכבחור הגון לא רצתי וקניתי DVD או כל מיני פריטים אחרים כי נשאר לי כסף.

יולי יואל אדלשטיין: לא היה צורך - לא ניצלתי.

יולי יואל אדלשטיין: מאד סביר להניח שחבר-כנסת לא פחות הגון ואולי יותר הגון ממני, במסגרת פעילותו במפלגה אחרת עם תחרות פנימית אולי קצת קשה,--

סגן מזכיר הכנסת דוד לב: --נזקק ליותר.

יולי יואל אדלשטיין: --נזקק לכל הכסף עד הגרוש האחרון.

יולי יואל אדלשטיין: דרך אגב, זה קו חותך, וזו תהיה הבעיה שלנו בכל דיון במה שניגע ואפילו ברשימת הפריטים שעליה דיברנו.

יולי יואל אדלשטיין: אני לא יודע.

יולי יואל אדלשטיין: קשה לי לראות סיטואציה שמישהו בלי DVD לא יוכל להבחר.

יולי יואל אדלשטיין: אבל, זה שיהיו טיעונים שונים ומשונים לגבי כל פריט - יושב-ראש ועדת הכנסת אוהב לספר 'מאיסעס' וגם אני יכול לספר 'מאיסעס'.

יולי יואל אדלשטיין: ישבתי באותו בניין עם שר מסויים מתנועת ש"ס, ובאיזה שהוא שלב הדובר שלי אמר לדובר שלו: "אתה בחור זהב, אבל מה אתה מבין בדוברות?

יולי יואל אדלשטיין: האם דיברת פעם עם איזה שהוא עיתונאי?!".

יולי יואל אדלשטיין: ההוא, כבחור ישר, ענה לו: "אתה צריך לקדם את השר שלך ע"י זה שאתה רץ אחרי עיתונאים.

יולי יואל אדלשטיין: אני צריך לקדם את השר שלי בחצרות מסויימים, ושם אני הרבה יותר חזק ממה שאתה בעיתונות".

יולי יואל אדלשטיין: לא לצורך, חס וחלילה, השמצה כלפי מישהו, אלא אני אומר זאת דווקא כדי להראות את ההבדל שלפעמים הוא עצום בין פעילות פוליטית במפלגה א' או במפלגה ב'.

יולי יואל אדלשטיין: אלה דברים שונים לחלוטין.

סגן מזכיר הכנסת דוד לב: אולי צריך להוסיף פריטים נוספים לקשר עם הציבור למפלגות מסויימות.

יולי יואל אדלשטיין: דוד לב, אמרתי את הדברים בסגנון מלתא-דבדיחותא, אבל אני רציני מאד במה שאני אומר.

יולי יואל אדלשטיין: זה ילווה את כל הדיונים כאן.

סגן מזכיר הכנסת דוד לב: ההערה נכונה.

יולי יואל אדלשטיין: ההערה תהיה מאד רלוונטית.

נאזם באדר: הערה - הניסוח הקיים הוא "לכיסוי ההוצאות הנחוצות לו לשם שמירה על הקשר עם ציבור הבוחרים", וזה ניסוח שאיננו תואם את המציאות באותה רשימה.

נאזם באדר: אני יכול להבין אם הניסוח הוא "כיסוי הוצאות לכלי עבודה של חבר-כנסת שאינם מסופקים ע"י הכנסת", וזה לא חשוב אם זה בכנסת או מחוץ לכנסת.

סגן מזכיר הכנסת דוד לב: מה יהיו "כלי עבודה"?

נאזם באדר: כאשר אתה מדבר על קשר מהציבור, מה הקשר של הציבור ל-DVD?

נאזם באדר: כל עוד הציבור שבחוץ-לארץ לא מצביע, מה הקשר של הציבור שבחוץ-לארץ לנסיעה הזאת?

ארבל אסטרחן: מינוח.

ארבל אסטרחן: הרבה אנשים העלו את הטענה הזאת.

יולי יואל אדלשטיין: ההערה מאד במקום.

אנה שניידר: אפילו אתה העלית זאת.

יולי יואל אדלשטיין: נכון.

יולי יואל אדלשטיין: למיטב זכרוני, זה עלה בוועדת הכנסת.

יולי יואל אדלשטיין: ארבל אסטרחן:

יולי יואל אדלשטיין: אפשר: תקציב הפעילות של חבר-הכנסת או משהו כזה.

יולי יואל אדלשטיין: כן, תקציב- - -

טובי חכימיאן: האם בלי "הציבור"?

אסתר בן-יוסף: בעבר, זה היה: "קשר עם הבוחר".

יולי יואל אדלשטיין: אבל, זה לא עוזר - "קשר עם הבוחר" או "קשר עם הציבור" ובמיוחד דף.

אנה שניידר: אפשר: תפקידו כנבחר הציבור.

טובי חכימיאן: אז, האם זה תפקידו כנבחר ציבור?

טובי חכימיאן: אם כך, הכל נכנס בזה.

סגן מזכיר הכנסת דוד לב: אנה שניידר, אם זה כך, אפשר ללכת לכיוון אחר לגמרי.

סגן מזכיר הכנסת דוד לב: יש לך 80 אלף שקל אם יש לך לשכה, ויש לך 60 אלף שקל אם אין לך לשכה.

סגן מזכיר הכנסת דוד לב: אתה תעשה מה שאתה רוצה לפי מיטב מצפונך.

סגן מזכיר הכנסת דוד לב: זה עומד למבחן הציבור.

סגן מזכיר הכנסת דוד לב: אתה 'תחטוף אותה'.

טובי חכימיאן: אין רשימה ואין שום דבר.

יולי יואל אדלשטיין: לא.

אסתר בן-יוסף: אז, הוא יקח את כל ה-80 אלף שקל ויטוס לחו"ל.

סגן מזכיר הכנסת דוד לב: בסדר.

סגן מזכיר הכנסת דוד לב: אז, יהיה כתוב באתר האינטרנט של הכנסת שחבר-כנסת פלוני לקח 50 אלף שקל ונסע לחו"ל.

אסתר בן-יוסף: לא.

אסתר בן-יוסף: צריך הגדרות.

יולי יואל אדלשטיין: אני חושב, שהאמת היא באמצע, וצריך פה איזו שהיא הגדרה.

יולי יואל אדלשטיין: כפי שאמרנו מלכתחילה, איננו חושדים באף אחד.

יולי יואל אדלשטיין: יש מצב קיצוני של חבר-כנסת שהחליט שיותר איננו רץ לשום קדנציה וכל האינטרסים שלו עכשיו הם לגבי מה שיהיה מעבר לתאריך הבחירות, ואז עלול להיות ניצול לרעה של הכספים האלה לנסיעות מקדימות לעסקים בעתיד או משהו כזה.

יולי יואל אדלשטיין: זה לא יכול להיות.

יולי יואל אדלשטיין: אי-אפשר לפתור את זה לגמרי.

יולי יואל אדלשטיין: איננו מדברים על מקרים ספציפיים.

יולי יואל אדלשטיין: לכן, ההערה היתה מאד במקום וגם עלתה בישיבת ועדת הכנסת כשדיברנו על הנושא הזה.

יולי יואל אדלשטיין: אני חושב שהיא לפחות צריכה לגרום לנו לחשוב.

יולי יואל אדלשטיין: אני מציע שיהיו הצעות קונקרטיות עד לישיבה הבאה, כשאני לא מציע להגדיר זאת כתקציב כללי בבחינת "קח את הכסף הזה ורוץ", אלא משהו בסגנון של תקציב לפעילות או תקציב לעבודה שלא מכוסה על-ידי הכנסת.

סגן מזכיר הכנסת דוד לב: אם אינך מצרף לזה רשימה- - -

נאזם באדר: תצורף רשימה.

יולי יואל אדלשטיין: לא אמרתי שלא מצרפים רשימות.

סגן מזכיר הכנסת דוד לב: אם אתה לוקח את הרשימה הזאת ואתה רוצה כותרת שהיא יותר מתאימה לה כדי לכסות אותו - זו אופרה אחת.

סגן מזכיר הכנסת דוד לב: אם אתה אומר: אני רוצה לראות מה בעצם רוכשים - זה דבר אחר.

נאזם באדר: בעצם ההגדרה אתה קובע גם את הרשימה.

טובי חכימיאן: המבחן היה שכל פריט שנרכש מתאים להגדרה.

סגן מזכיר הכנסת דוד לב: האם אתה יודע ממה זה התחיל הדבר הזה בזמנו?

יולי יואל אדלשטיין: כן.

יולי יואל אדלשטיין: אנה שניידר סיפרה.

אנה שניידר: לא.

אנה שניידר: אנה שניידר לא יודעת.

טובי חכימיאן: אנה שניידר לא היתה, בזמן שהתחיל הקשר עם הציבור.

טובי חכימיאן: זה התחיל עם טלפון, ואפילו לא היה אז מחשב.

סגן מזכיר הכנסת דוד לב: זה התחיל במאות שקלים בודדים ודובר על ציוד משרדי ודברים כאלה.

יולי יואל אדלשטיין: דוד לב, מי כמוך יודע שהבניין הזה התחיל מאותו מספר של ח"כים ומנגנון של כמה אנשים.

סגן מזכיר הכנסת דוד לב: אגיד לך במה זה התחיל.

סגן מזכיר הכנסת דוד לב: ההחלטה העקרונית היתה, שחבר-כנסת ירושלמי לא צריך מקום עבודה ושילך הביתה לעבוד.

יולי יואל אדלשטיין: מכיון שאנו רוצים להיות פרלמנט מתוקן, אני לא הייתי נזקק לטיעונים הפוכים לגמרי.

אנה שניידר: סליחה שאני חייבת לצאת, שכן יש איזה שהוא כיבוי שריפה בוועדת הפנים.

יולי יואל אדלשטיין: מבחינת הסיכומים, אומר כמה דברים לקראת הישיבה הבאה: לאור ההערות שהיו כאן, בנושא הרשימה אנו נעסוק ממש לקראת סיכום, כי הרשימה תהיה פועל יוצא של אלף ואחד או מאה ואחד החלטות או דיונים שיתקיימו כאן.

יולי יואל אדלשטיין: הרשימה נדחית לסוף.

יולי יואל אדלשטיין: בישיבה הבאה נתרכז בנושא אחד יותר כללי: איך אנו נקרא לכל המסגרת הזאת?

יולי יואל אדלשטיין: לדעתי, זה כן צריך להיות בהתחלה, וממנו כפועל יוצא יהיו כמה דיונים.

יולי יואל אדלשטיין: אני מציע להתרכז בישיבה הבאה בכל הנושאים שקשורים ישירות או בעקיפין ללשכות הפרלמנטריות.

יולי יואל אדלשטיין: זה ימקד אותנו בדיון, למרות שהוא עדיין יהיה מספיק רחב.

יולי יואל אדלשטיין: אם נדון, אני כן אציע שנדון בהצעות כמו זו של חבר-הכנסת יהלום או דברים שאמרתי כאן לגבי כוח-אדם שקשור ללשכה וכן הלאה.

יולי יואל אדלשטיין: כפי שאמרתי, לקראת הישיבה הזאת אבקש מכם להכין רשימה מסודרת של ציוד שמסופק לפני דף קשר לבוחר ע"י הכנסת לכל חבר-כנסת.

יולי יואל אדלשטיין: גם אם הרשימה קצרה, אני רוצה שהיא תהיה מול עיניי.

יולי יואל אדלשטיין: אני רק רוצה להודות לאסתר בן-יוסף ולכל הצוות שכינסו את הישיבה.

יולי יואל אדלשטיין: תמשיכו לכנס אותה.

יולי יואל אדלשטיין: מבחינת הצפי לגבי הישיבה הבאה, מכיון שאין לי את מי לשאול לגבי הפגרה כן אדבר עם הח"כים שמאד רצו להיות בוועדה הזאת אבל משום מה אינם.

יולי יואל אדלשטיין: זו הערה לא יפה, שכן כולם בוועדות.

יולי יואל אדלשטיין: אם נוח להם, בשבוע הראשון של הפגרה אני אשמח לעשות זאת.

יולי יואל אדלשטיין: תודה לכולם.

יולי יואל אדלשטיין: אני נועל הישיבה.